b'\n_START_ARTICLE_\nThe Wild Geese\n_START_SECTION_\nHandling\n_START_PARAGRAPH_\nEn engelsk finansmann og lord med store interesser i Afrika ber leiesoldaten oberst Faulkner om \xc3\xa5 befri en afrikansk president ved navn Limbani. Faulkner p\xc3\xa5tar seg oppdraget og kontakter to av sine gamle v\xc3\xa5penbr\xc3\xb8dre Shawn Fynn og Rafer Janders. Sammen bygger disse opp en stridsenhet av tidligere fallskjermjegere og leiesoldater. Etter steinhard trening i Swaziland luftlandsettes \xc2\xabThe Wild Geese\xc2\xbb (som er deres kodenavn) i det land der president Limbani sitter fengslet for \xc3\xa5 befri ham. Befrielsesaksjonen g\xc3\xa5r etter planen, men flukten ut viser seg \xc3\xa5 v\xc3\xa6re langt vanskeligere da oppdragsgiveren svikter dem. Samtidig m\xc3\xa5 de frakte p\xc3\xa5 president Limbani som er blitt meget svekket etter fengselsoppholdet.\n_START_SECTION_\nOm filmen\n_START_PARAGRAPH_\nOpptakene ble gjort i England og S\xc3\xb8r-Afrika i 1977.\n_START_SECTION_\nHistorisk bakgrunn\n_START_PARAGRAPH_\nFilmen er basert p\xc3\xa5 en upubliserte roman som ble kalt The Thin White Line, skrevet av Daniel Carney. Filmen ble lansert under tittelen The Wild Geese, oppkalt etter en irsk h\xc3\xa6r av leiesoldater fra 1600-tallet (se Flight of the Wild Geese). Ogs\xc3\xa5 boka ble omsider utgitt under denne tittelen. Den var basert p\xc3\xa5 spekulasjonene rundt den mystiske landingen av et fly i Rhodesia i 1968, antatt fylt med gruppe leiesoldater og en d\xc3\xb8ende president for et afrikansk land som mange antar var Moise Tshombe.\n_START_SECTION_\nOmtale\n_START_PARAGRAPH_\nDen amerikanske filmkritikeren Roger Ebert gav den 1 av 4 stjerner, mens amerikanske Leonard Maltin gav den 2,5 av 4 stjerner.\n_START_SECTION_\nProduksjon\n_START_PARAGRAPH_\nProduksjonskostnadene var p\xc3\xa5 $11,6 millioner.</ref>'